Enfield 8000

Το Enfield 8000 είναι ένα διθέσιο, ηλεκτρικό αυτοκίνητο πόλης, που παρουσιάστηκε το 1973 και κατασκευάστηκε στο Ηνωμένο Βασίλειο από την εταιρεία Enfield Automotive της Νήσου Ουάιτ, ιδιοκτησίας του Έλληνα εφοπλιστή Γιάννη Γουλανδρή. Το αυτοκίνητο σχεδιάστηκε από μια ομάδα Ελλήνων και Βρετανών μηχανικών με επικεφαλής τον Κωνσταντίνο Αδρακτά (Πρόεδρο και Διευθύνοντα Τεχνικό Διευθυντή της Enfield) με τον Τζον Ακρόιντ να αναλαμβάνει την σχεδίαση του έργου, ο οποίος αργότερα συμμετείχε στο έργο Thrust 2.  Τα πρωτότυπα και η αρχική παραγωγή κατασκευάστηκαν στο εργοστάσιο Somerton στο Νόρθγουντ, κοντά στο Κόβες.

Αμέσως μετά την παρουσίασή του, η παραγωγή μεταφέρθηκε στην Σύρο. Συνολικά, κατασκευάστηκαν 120 αυτοκίνητα, εκ των οποίων τα 65 χρησιμοποιήθηκαν από το Συμβούλιο Ηλεκτρισμού και τις εταιρείες ηλεκτρικής ενέργειας στην νότια Αγγλία.

Κινούμενο από έναν ηλεκτροκινητήρα 8 ίππων (6 κιλοβατώρων) και μπαταρίες μολύβδου-οξέος, το αυτοκίνητο έχει τελική ταχύτητα περίπου 48 μίλια (77 χιλιόμετρα την ώρα) και αυτονομία περίπου 40 μίλια (64 χιλιόμετρα). Στη δοκιμή του Autocar το 1975, διαπιστώθηκε ότι είχε χρησιμοποιήσιμη αυτονομία 25 μίλια (40 χιλιόμετρα).  Μπορούσε να επιταχύνει από 0 σε 10 μίλια (16 χιλιόμετρα την ώρα) σε 1,6 δευτερόλεπτα, από 0 σε 20 μίλια (32 χιλιόμετρα την ώρα) σε 4,7 δευτερόλεπτα και από 0 σε 30 μίλια (48 χιλιόμετρα την ώρα) σε 15,7 δευτερόλεπτα. Τα φρένα είναι τύπου ταμπούρου μπροστά και πίσω.

Διαθέτει αμάξωμα (σασί) τύπου σκάλας με σωληνωτό πλαίσιο τετραγωνικής διατομής και πάνελ αμαξώματος από κράμα αλουμινίου τεντωμένα πάνω σε χαλύβδινες βάσεις. Χρησιμοποιεί εξαρτήματα ανάρτησης από το Hillman Imp, οι θύρες ήταν προσαρμοσμένες από το Mini και ο πίσω άξονας προέρχεται από τρίκυκλα Reliant.

 Νεώριον 
μικρογραφία|Κατασκευασμένο από Έλληνες Enfield-Neorion, ευρισκομένο στην Σύρο.
Η εταιρεία είχε ενσωματωθεί στην ελληνική εταιρεία Νεώριον, επίσης ιδιοκτησίας του Γουλανδρή, και η παραγωγή μεταφέρθηκε στην Σύρο, με την εταιρεία να μετατρέπεται σε μια νέα ελληνική εταιρεία, την Enfield-Neorion, με έδρα τον Πειραιά. Υπήρξαν πολλές συζητήσεις σχετικά με τον λόγο για τον οποίο ο Γουλανδρής αποφάσισε η παραγωγή του αυτοκινήτου να γίνεται στην Ελλάδα, συμπεριλαμβανομένων θεωριών συνωμοσίας. Ο Θάνος Λεμπέσης, τότε Γενικός Διευθυντής της Enfield-Neorion, υποστηρίζει ότι ο Γουλανδρής είχε εσυλλογίσθη ότι «η εταιρεία ανήκε σε Έλληνες, το αυτοκίνητο σχεδιάστηκε από Έλληνες, επομένως θα έπρεπε να παράγεται και από Έλληνες». Ωστόσο, η πώλησή του ήταν παράνομη στην Ελλάδα λόγω φορολογικών ζητημάτων κατηγοριοποίησης που συνδέονταν με την ηλεκτρική ενέργεια, οπότε τα αυτοκίνητα εξάγονταν στο Ηνωμένο Βασίλειο. Τα σχέδια της Enfield-Neorion περιελάμβαναν μια έκδοση Jeep που στόχευε στην ενοικίαση αυτοκινήτων στα ελληνικά νησιά, αλλά καμία δεν μπορούσε να πωληθεί εν τοπικώ επιπέδω.

 Πυκνωτής ροής ("Flux Capacitor") 
Ένα ιδιαιτέρως τροποποιημένο Enfield 8000 με το όνομα "Jonny's Flux Capacitor" μετατράπηκε από τον Τζόνι Σμιθ σε ένα νόμιμο για κυκλοφορία σε δρόμους αγώνων επιταχύνσεως ηλεκτρικό ντράγκστερ, το οποίο για ένα διάστημα ισχυριζόταν ότι ήταν το ταχύτερο νόμιμο ηλεκτρικό όχημα δρόμου στον κόσμο.

 Παραπομπές 

 Εξωτερικοί σύνδεσμοι 


Κατηγορία:Αυτοκίνητα πόλης
Κατηγορία:Ηλεκτρικά αυτοκίνητα
Κατηγορία:Κυκλάδες
Κατηγορία:Σύρος